CELEX: 62015TN0557
Language: el
Date: 2015-09-16 00:00:00
Title: Υπόθεση T-557/15 P: Αναίρεση που άσκησε στις 16 Σεπτεμβρίου 2015 ο Fernando De Esteban Alonso κατά της διατάξεως που εξέδωσε στις 15 Ιουλίου 2015 το Δικαστήριο Δημόσιας Διοίκησης στην υπόθεση F-35/15, De Esteban Alonso κατά Επιτροπής

9.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 371/44
            
         Αναίρεση που άσκησε στις 16 Σεπτεμβρίου 2015 ο Fernando De Esteban Alonso κατά της διατάξεως που εξέδωσε στις 15 Ιουλίου 2015 το Δικαστήριο Δημόσιας Διοίκησης στην υπόθεση F-35/15, De Esteban Alonso κατά Επιτροπής
   (Υπόθεση T-557/15 P)
   (2015/C 371/45)
   Γλώσσα διαδικασίας: η γαλλική
   
      Διάδικοι
   
   
      Αναιρεσείων: Fernando De Esteban Alonso (Saint-Martin-de-Seignanx, Γαλλία) (εκπρόσωπος: C. Huglo, δικηγόρος)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα
   
   Ο αναιρεσείων ζητεί από το Γενικό Δικαστήριο:
   
               —
            
            
               να αναιρέσει τη διάταξη F-35/15 της 15ης Ιουλίου 2015 με την οποία ο Πρόεδρος του Δικαστηρίου Δημόσιας Διοίκησης απέρριψε την προσφυγή του·
            
         
               —
            
            
               να ακυρώσει την απόφαση της ΑΔΑ της 21ης Νοεμβρίου 2014, που παρελήφθη στις 3 Δεκεμβρίου 2014, περί απορρίψεως της υπ’ αριθ. R/865/14 διοικητικής ενστάσεως που είχε υποβάλει ο αναιρεσείων στις 5 Αυγούστου 2014·
            
         
               —
            
            
               να καταδικάσει την Ευρωπαϊκή Επιτροπή να καταβάλει το ποσό των 17  242,51 ευρώ, επικαιροποιημένο στο ύψος των 24  242,51 ευρώ κατά την ημερομηνία ασκήσεως της αιτήσεως αναιρέσεως·
            
         
               —
            
            
               να καταδικάσει την Ευρωπαϊκή Επιτροπή στο ποσό των 3  000 ευρώ για μη δυνάμενα να αναζητηθούν έξοδα καθώς και στο σύνολο της δικαστικής δαπάνης, με την επιφύλαξη του μεταγενέστερου προσδιορισμού της.
            
         
      Λόγοι αναιρέσεως και κύρια επιχειρήματα
   
   Προς στήριξη της αναιρέσεώς του, ο αναιρεσείων προβάλλει τρεις λόγους.
   
               1.
            
            
               Ο πρώτος λόγος αναιρέσεως αντλείται από αρνησιδικία, λόγω του ότι το Δικαστήριο Δημόσιας Διοίκησης (στο εξής: ΔΔΔ) αποφάνθηκε με διάταξη, χωρίς να επιτρέψει νέα ανταλλαγή υπομνημάτων ή διεξαγωγή δημόσιας συνεδριάσεως.
            
         
               2.
            
            
               Ο δεύτερος λόγος αναιρέσεως αντλείται από παραβίαση της αρχής της κατ’ αντιμωλία συζητήσεως και προσβολή των δικαιωμάτων άμυνας, λόγω του ότι το ΔΔΔ αποφάνθηκε με διάταξη, χωρίς να επιτρέψει νέα ανταλλαγή υπομνημάτων ή διεξαγωγή δημόσιας συνεδριάσεως.
            
         
               3.
            
            
               Ο τρίτος λόγος αναιρέσεως αντλείται από πλάνη περί το δίκαιο, λόγω του ότι το ΔΔΔ προσέθεσε μια νέα προϋπόθεση στις προϋποθέσεις που προβλέπει το άρθρο 24 του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης για την παροχή συνδρομής εκ μέρους των θεσμικών οργάνων.